ג'ין ויילדר

ג'ין ויילדר (באנגלית: Gene Wilder; ‏11 ביוני 1933 – 29 באוגוסט 2016) היה שחקן, קומיקאי, סופר ויוצר קולנוע יהודי-אמריקאי. נולד בשם ג'רום זילברמן (Jerome Silberman) במילווקי, ויסקונסין שבארצות הברית לג'ין וויליאם. אביו ממשפחה יהודית ממוצא רוסי. בגיל 11, ראה את אחותו מופיעה על הבמה והחליט כי הוא מעוניין גם. לאחר סיום לימודיו בתיכון, הוא התקבל לבית הספר לתיאטרון בבריסטול, אנגליה. ב-10 בספטמבר 1956, הוא התגייס לצבא. לאחר הטירונות הוא שובץ בחיל הרפואה ונשלח להתאמן בסן אנטוניו, טקסס. בנובמבר 1957, נפטרה אמו מסרטן השחלה. הוא השתחרר מהצבא שנה לאחר מכן ועבר להתגורר בניו יורק. הוא קיבל מלגה ללימודים בסטודיו HB. במהלך היותו סטודנט, עבד בעבודות כמו נהג לימוזינה. בתחילת שנות השישים השתתף בכמה מחזות מצולמים לטלוויזיה, וב-1966 השתתף בעיבוד טלוויזיוני למחזהו של ארתור מילר, "מותו של סוכן". את הקריירה הקולנועית שלו החל בסרטים "בוני וקלייד" ב-1967, ובסרט "המפיקים" בגרסתו מ-1967, בו גילם את דמותו של לאו בלום. סרט זה בוים על ידי מל ברוקס, שוויילדר חבר אליו לסרטים נוספים - "פרנקנשטיין הצעיר" ו"אוכפים לוהטים". מאוחר יותר חבר לריצ'רד פריור ושניהם הופיעו יחדיו בארבעה סרטים, בהם "קו הכסף" ו"לא ראיתי לא שמעתי". בשנת 1971 שיחק בעיבוד המוזיקלי לספרו של רואלד דאל "וילי וונקה ומפעל השוקולד" בתפקיד וילי ונקה, תפקיד זה האיץ את הפופולריות שלו בתחום המשחק בתעשיית הקולנוע. בשנת 1974, שיחק בסרטים: "אוכפים לוהטים", "הנסיך הקטן" ו"פרנקנשטיין הצעיר" (אותו גם כתב). ב-1979, שיחק את דמותו של אברהם בלינסקי בסרט "רבי אברהם במערב הפרוע". בשנת 1980, כיכב בתפקיד הראשי בסרט "שגעון על תנאי". בשנת 1982, ויילדר שיחק בסרט "האנקי פאנקי" לצידה של השחקנית והקומיקאית גילדה רדנר. ב-1984 כתב וביים את סרטו "האישה באדום", בו כיכב לצד הדוגמנית קלי לה-ברוק ורדנר. הם שיחקו יחדיו גם בסרט הקומדיה "ירח דבש מכושף" בשנת 1986. בשנת 1989, כיכב בסרט "לא ראיתי לא שמעתי". בשנת 1990, כיכב בסרט "Funny About Love". ב-1991, השתתף בסרט הקולנוע האחרון שלו, "המיליונר הזה הוא עני". שלוש שנים אחר כך כיכב בסדרת טלוויזיה קומית בת 15 פרקים. בשנת 1994, שיחק בקומדיית המצבים "Something Wilder". ב-1999 כיכב בשני סרטי טלוויזיה בלשיים. באותה שנה השתתף בהפקה הטלוויזיונית המושקעת של "אליס בארץ הפלאות", בתפקיד "הצב-לא-צב". הופעתו האחרונה כשחקן הייתה ב-2003, בפרק "סקס, מפסידנים ווידאוטייפ" מתוך סדרת הטלוויזיה "ויל וגרייס". אז פרש ממשחק והחל בקריירה של סופר. כתב ארבעה ספרים, והאחרון בהם, "מה זה הדבר הזה, אהבה?" יצא לאור ב-2010. בשנת 1960, במהלך לימודיו, הכיר את מרי מרסיר. השניים נישאו ב-22 ביולי באותה שנה, והתגרשו בשנת 1965. מספר חודשים לאחר מכן הוא החל לצאת עם מארי ג'ואן שוץ', חברה של אחותו. השניים נישאו ב-27 באוקטובר 1967 והוא אימץ את בתה של שוץ' מנישואים קודמים. הזוג נפרד לאחר שבע שנים. באוגוסט 1981, הכיר ויילד את השחקנית גילדה רדנר והשניים נישאו בספטמבר 1984. באוקטובר 1986, אובחנה רדנר בסרטן השחלות. היא החלה בטיפולי כימותרפיה שסייעו, אך ב-1989, חזרה המחלה והיא נפטרה ב-20 במאי אותה שנה. מותה ומות אימו מאותה מחלה, הפך את ויילדר לפעיל בתחום מניעת הסרטן והוא הקים בלוס אנג'לס את "מרכז גילדה רדנר" לגילוי מוקדם של סרטן השחלות. בשנת 2008, תרם ויילדר לקמפיין הבחירות של ברק אובמה. ב-29 באוגוסט 2016, נפטר ויילדר בביתו בסטמפורד (קונטיקט) כתוצאה מסיבוכים במחלת אלצהיימר. (1999) אליס בארץ הפלאות (סרט טלוויזיה) (1991) המיליונר הזה הוא עני (1990) אהבות מצחיקות (1989) לא ראיתי לא שמעתי (שותף בתסריט) (1986) ירח דבש מכושף (גם במאי ותסריטאי) (1984) האישה באדום (גם במאי ותסריטאי) (1982) הנקי פנקי (1980) שגעון על תנאי (1979) רבי אברהם במערב הפרוע (1977) המאהב הגדול בעולם (גם במאי ותסריטאי) (1976) קו הכסף (1975) ההרפתקאה של אחיו החכם יותר של שרלוק הולמס (גם במאי ותסריטאי) (1974) פרנקנשטיין הצעיר (גם שותף בתסריט) (1974) אוכפים לוהטים (1974) הנסיך הקטן (בתפקיד השועל) (1974) יום חמישי המוזר (1974) קרנפים (לצדו של זירו מוסטל, שותפו ל"המפיקים") (1972) כל מה שרצית לדעת על מין ולא העזת לשאול (1972) הדחליל (מחזה טלוויזיוני) (1971) וילי וונקה ומפעל השוקולד (1970) Quackser Fortune Has a Cousin in the Bronx (1970) התחילו את המהפכה בלעדי (1967) המפיקים (1967) בוני וקלייד מדיה וקבצים בנושא ג'ין ויילדר בוויקישיתוף ג'ין ויילדר, ברשת החברתית Goodreads ג'ין ויילדר, במסד הנתונים הקולנועיים IMDb (באנגלית) ג'ין ויילדר, באתר AllMovie (באנגלית) ג'ין ויילדר, באתר Rotten Tomatoes (באנגלית) ג'ין ויילדר, באתר Box Office Mojo (באנגלית) ג'ין ויילדר, במסד הנתונים הקולנועיים KinoPoisk (ברוסית) ג'ין ויילדר, באתר MusicBrainz (באנגלית) ג'ין ויילדר, באתר Discogs (באנגלית) ג'ין ויילדר, באתר Songkick (באנגלית) ג'ין ויילדר, באתר "Find a Grave" (באנגלית) ג'ין ויילדר, באתר אנציקלופדיה בריטניקה (באנגלית) כשנשאל על כך בראיון ענה "ובכן, אני יהודי-בודהיסט-אתאיסט, אני מניח." Daniel Lewis, ‏Gene Wilder Dies at 83; Star of ‘Willy Wonka’ and ‘Young Frankenstein’, New York Times, August 29, 2016 איתי שטרן, השחקן האמריקאי ג'ין ווילדר מת בגיל 83, באתר הארץ, 29 באוגוסט 2016 אמיר בוגן, "ווילי וואנקה", השחקן ג'ין ווילדר, מת בגיל 83, באתר ynet, 29 באוגוסט 2016 אבנר שביט‏, הממלכה הפרועה: ג'ין ויילדר, אחד הקומיקאים הפרועים והקסומים אי פעם, הלך לעולמו, באתר וואלה, 29 באוגוסט 2016